
ประกาศองค์การบริหารส่วนตำบลเสาเภา
เรื่อง  งดเก็บค่าบริการค่าธรรมเนียมเก็บขนขยะมูลฝอย 
กรณี เกิดการแพร่ระบาดของโรคติดเชื้อไวรัสโคโรนา ๒๐๑๙ หรือโรคโควิท-๑๙
************************************************


ตามที่ องค์การบริหารส่วนตำบลเสาเภา ได้อำนวยความสะดวกออกบริการเก็บเงิน ค่าธรรมเนียมเก็บขนขยะมูลฝอยในเขตพื้นที่ตำบลเสาเภาเป็นประจำทุกเดือน และในขณะนี้ได้มีการแพร่ระบาดของโรคติดเชื้อไวรัสโคโรนา ๒๐๑๙ หรือโรคโควิท-๑๙ ซึ่งเป็นโรคติดต่อได้ง่ายและอันตรายต่อชีวิต ประกอบกับในขณะนี้ยังไม่มีวัคซีนป้องกันโรคทั้งยังไม่มียารักษาโดยตรง จึงมีผู้ติดเชื้อและเสียชีวิตจากโรคดังกล่าวเพิ่มขึ้นเป็นจำนวนมาก เพื่อป้องกันการแพร่ระบาดของโรคออกไปในวงกว้าง เพื่อลดความเสี่ยงในสถานที่แออัด เป็นการดำเนินการตามประกาศสถานการณ์ฉุกเฉินในทุกเขตท้องที่ทั่วราชอาณาจักรอย่างเคร่งครัด และเพื่อเป็นการแบ่งเบาภาระของประชาชนในเขตพื้นที่ตำบลเสาเภา 


องค์การบริหารส่วนตำบลเสาเภา จึงของดเก็บค่าบริการค่าธรรมเนียมเก็บขนขยะมูลฝอย เป็นเวลา ๒ เดือน นับตั้งแต่เดือนพฤษภาคม ๒๕๖๓ – เดือนมิถุนายน ๒๕๖๓ (ซึ่งเป็นค่าธรรมเนียมเก็บขนขยะมูลฝอย เดือนเมษายน ๒๕๖๓ – เดือนพฤษภาคม ๒๕๖๓)


จึงประกาศให้ทราบโดยทั่วกัน



ประกาศ ณ วันที่ ๑ เดือน พฤษภาคม พ.ศ. ๒๕๖๓                                     

(ลงชื่อ) 





(นายนิตินัย  เอี่ยมชลวิเลิศ)
   นายกองค์การบริหารส่วนตำบลเสาเภา
